 **ΑΝΑΡΤΗΤΕΟ ΣΤΟ ΚΗΜΔΗΣ**

 ΑΔΑ:

ΕΛΛΗΝΙΚΗ ΔΗΜΟΚΡΑΤΙΑ ΑΔΑΜ:

ΑΟΙΚΕΝΤΡΩΜΕΝΗ ΔΙΟΙΚΗΣΗ ΑΙΓΑΙΟΥ Πειραιάς, 18 Μαΐου 2020

ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ Αριθμ. Πρωτ.: 18957

ΔΙΕΥΘΥΝΣΗ ΕΣΩΤΕΡΙΚΩΝ

ΤΜΗΜΑ ΠΡΟΜΗΘΕΙΩΝ & ΔΙΑΧΕΙΡΙΣΗΣ ΥΛΙΚΟΥ

Ταχ. Διεύθυνση: Ακτή Μιαούλη &

 Μ. Μπότσαρη 2-8, Πειραιάς

Ταχ. Κώδικας: 18538

Πληροφορίες: Θεολόγος Καλαβρός

Τηλ. : 213 2026829

Fax: 2104291553

E-mail : tm.promitheion@apdaigaiou.gov.gr

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ & ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| **Αναθέτουσα Αρχή:** | **Αποκεντρωμένη Διοίκηση Αιγαίου** |
| **Περιγραφή Θέματος** | Πρόσκληση εκδήλωσης ενδιαφέροντος - υποβολής προσφορών για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου). |
| **Ειδικός Φορέας:** | 999-03 |
| **ΑΛΕ:** | 2420911001 |
| **CPV :** | 79713000-5: Υπηρεσίες Φύλαξης |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| **Εκτιμώμενη Αξία Σύμβασης:** | Εκτιμώμενη συνολική αξία για χρονικό διάστημα έξι (6) μηνών, δεκαέξι χιλιάδων εκατόν είκοσι οκτώ ευρώ και τριών λεπτών (16.128,00 €), χωρίς ΦΠΑ 24 % και **δέκα εννέα χιλιάδες εννιακόσια ενενήντα εννέα ευρώ [19.999 €],** πλέον ΦΠΑ 24%, με βάση την υπ’ αρ. πρωτ. **18220/13-05-2020** [ΑΔΑ:6ΠΨΚΟΡ1Ι-Ε0Γ, ΑΔΑΜ: 20REQ006697611 2020-05-13]Απόφαση ανάληψης υποχρέωσης  |
| **Καταληκτική ημερομηνία υποβολής Προσφορών:** | **25 Μαΐου 2020, ημέρα Δευτέρα και ώρα 12:00** σε κλειστό σφραγισμένο φάκελο ή/και μέσω ηλεκτρονικού ταχυδρομείου, ψηφιακά υπογεγραμμένη. |
| **Ταχ. Δ/νση Κατάθεσης Προσφορών :** | Αποκεντρωμένη Διοίκηση ΑιγαίουΔιεύθυνση Εσωτερικών Τμήμα Προμηθειών & Διαχείρισης υλικούΑκτή Μιαούλη & Μ. Μπότσαρη 2-8 (4ος όροφος) , Τ.Κ. 18538, ΠειραιάςΤηλέφωνα επικοινωνίας για διευκρινίσεις: 213 2026829, 2132026844, 2132026845 |
| **Ημερομηνία Αποσφράγισης Προσφορών:** | **25 Μαΐου 2020, ημέρα Δευτέρα και ώρα 12:30** |
| **Διάρκεια ισχύος Προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών. |

**1. Αντικείμενο υπηρεσίας και προϋπολογισμός**

1.1 Αντικείμενο υπηρεσίας

Η Αποκεντρωμένη Διοίκηση Αιγαίου (εφεξής Α.Δ.Α.) κοινοποιεί πρόσκληση ενδιαφέροντος, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου).

1.2 Τεχνικές Απαιτήσεις

Αναλυτικότερη περιγραφή των υπηρεσιών φύλαξης, των ωραρίων και των ειδικότερων απαιτήσεων - προδιαγραφών περιλαμβάνεται στο ΠΑΡΑΡΤΗΜΑ Α: ΥΠΟΧΡΕΩΣΕΙΣ ΑΝΑΔΟΧΟΥ - ΤΕΧΝΙΚΕΣ ΠΡΟΔΙΑΓΡΑΦΕΣ ΥΠΗΡΕΣΙΩΝ ΦΥΛΑΞΗΣ, το οποίο αποτελεί αναπόσπαστο στοιχείο της παρούσας.

1.3 Διάρκεια

Η διάρκεια της σύμβασης ορίζεται σε **έξι (6) μήνες**, από 01/06/2020 έως 30/11/2020 ή από την οριζόμενη ημερομηνία στο συμφωνητικό έγγραφο.

1.4 Ανάδοχος

**Ανάδοχος αναδεικνύεται** ο οικονομικός φορέας που προσφέρει τη **χαμηλότερη μηνιαία τιμή** στο **πεδίο α/α Γ.2: «Μηνιαία Αμοιβή χωρίς ΦΠΑ συμπεριλαμβανομένων των νόμιμων κρατήσεων υπέρ Δημοσίου και τρίτων» του ΕΝΤΥΠΟΥ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος Γ' της παρούσας Πρόσκλησης**.**

1.5.Προϋπολογισμός

Η αξία της σύμβασης ανέρχεται στο ποσό των **δεκαεννιά χιλιάδων εννιακοσίων ενενήντα εννιά ευρώ [19.999.00€]** συμπεριλαμβανομένου του αναλογούντος ΦΠΑ και θα βαρύνει τον προϋπολογισμό της Α.Δ.Α., οικονομικού έτους 20 ΑΛΕ **2420911001** «Έξοδα για υπηρεσίες φύλαξης».

**2. Απαιτήσεις συμμετοχής**

2.1 Προϋποθέσεις Συμμετοχής του Οικονομικού Φορέα

1. Να μην υπάρχει σε βάρος του αμετάκλητη καταδικαστική απόφαση για έναν από τους λόγους που προβλέπονται στην παρ. 1 του άρθρου 73 του Ν. 4412/2016,
2. Να μην έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (τόσο της κύριας όσο και της επικουρικής ασφάλισης),
3. Να μην τελεί υπό πτώχευση ή να μην έχει υπαχθεί σε διαδικασία εξυγίανσης ή ειδικής εκκαθάρισης ή υπό αναγκαστική διαχείριση από εκκαθαριστή ή από το δικαστήριο ή να μην έχει υπαχθεί σε διαδικασία πτωχευτικού συμβιβασμού ή να μην έχει αναστείλει τις επιχειρηματικές του δραστηριότητες ή να μη βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.
4. Να μην έχει αθετήσει τις ισχύουσες υποχρεώσεις που προβλέπονται στις παρ. 2 και 5 του άρθρου 18 του Ν.4412/2016, σύμφωνα με τα ειδικότερα προβλεπόμενα στην παρ. 4 περ. α του άρθρου 73 του Ν.4412/2016.
5. Να μην έχει διαπράξει σοβαρό επαγγελματικό παράπτωμα, οποίο θέτει εν αμφιβόλω την ακεραιότητά του, σύμφωνα με τα ειδικότερα προβλεπόμενα στην παρ. 4 περ. θ του άρθρου 73 του Ν.4412/2016. Ως σοβαρό επαγγελματικό παράπτωμα νοούνται, ιδίως, οι λόγοι που αναφέρονται στην περίπτωση γ της παρ. 2 του άρθρου 68 του ν. 3863/2010 ήτοι ιδίως: αα) Η επιβολή σε βάρος τους, μέσα σε χρονικό διάστημα δύο (2) ετών πριν από τη λήξη της προθεσμίας υποβολής της προσφοράς, τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά, από τρεις (3) διενεργηθέντες ελέγχους ή δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Η αναθέτουσα αρχή μπορεί να αποκλείσει από τη σύναψη της σύμβασης τις υποψήφιες εταιρείες παροχής υπηρεσιών φύλαξης: αα) οι οποίες έχουν κηρυχθεί έκπτωτες κατ’ εφαρμογή της παραγράφου 7 του παρόντος μέσα σε χρονικό διάστημα τριών (3) ετών πριν από την ημερομηνία λήξης της προθεσμίας υποβολής της προσφοράς ή ββ) στις οποίες έχει επιβληθεί η κύρωση της προσωρινής διακοπής της λειτουργίας συγκεκριμένης παραγωγικής διαδικασίας ή τμήματος ή τμημάτων ή του συνόλου της επιχείρησης ή εκμετάλλευσης κατ’ εφαρμογή της παρ. 1Β του άρθρου 24 του ν. 3996/2011 (Α΄ 170) μέσα σε χρονικό διάστημα τριών (3) ετών πριν από την ημερομηνία λήξης της προθεσμίας υποβολής της προσφοράς.
6. Να μην του έχει επιβληθεί η ποινή αποκλεισμού από διαγωνισμούς και γενικότερα από τη σύναψη δημοσίων συμβάσεων, με αμετάκλητη απόφαση αρμόδιου οργάνου.

2.2 Κριτήρια Επιλογής

Οι οικονομικοί φορείς ή προσφέροντες:

1. Θα πρέπει να είναι εγγεγραμμένοι σε ένα από τα επαγγελματικά ή εμπορικά μητρώα της χώρας εγκατάστασής τους με εγγεγραμμένη δραστηριότητα αυτήν του αντικειμένου της παρούσας.

2. Θα ασφαλείας, εκδοθείσα από την Ελληνική Αστυνομία σύμφωνα με το ν. 2518/1997 ( ΦΕΚ Α 164), όπως τροποποιήθηκε και ισχύει , η οποία να είναι σε ισχύ.

3. Θα πρέπει να είναι ασφαλισμένοι έναντι αστικής ευθύνης για όλη την περίοδο ασφάλισης και να καλύπτονται ασφαλιστικά για υλικές ζημιές και σωματικές βλάβες με τουλάχιστον τα ελάχιστα προβλεπόμενα ποσά κάλυψης γεγονότος.

4. Θα πρέπει να διαθέτουν στολή στο προσωπικό τους.

Οι οικονομικοί φορείς ή προσφέροντες για την παρούσα διαδικασία σύναψης σύμβασης οφείλουν να συμμορφώνονται:

* με το πρότυπο Συστήματος Διαχείρισης Ποιότητας ΙSO 9001 ή άλλο ισοδύναμο στο θεματικό πεδίο υπηρεσίες ασφαλείας (φύλαξης).
* με το πρότυπο Συστήματος Διαχείρισης της Υγείας και Ασφάλειας στην Εργασία QHSAS 18001 ή/και EΛΟΤ 1801 ή άλλο ισοδύναμο στο θεματικό πεδίο υπηρεσίες ασφαλείας (φύλαξης).
* με το πρότυπο Συστήματος Περιβαλλοντικής Διαχείρισης ISO 14001 ή ΕΜΑS ή άλλο ισοδύναμο στο θεματικό πεδίο υπηρεσίες ασφαλείας (φύλαξης).

**3. Κατάρτιση και υποβολή προσφορών**

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλλουν την προσφορά τους είτε μέσω ηλεκτρονικού ταχυδρομείου ψηφιακά υπογεγραμμένη, είτε ταχυδρομικά, μέσω συστημένης επιστολής ή με courier σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| **Προς : Τμήμα Γραμματείας & Πληροφόρησης Πολιτών της Διεύθυνσης Εσωτερικών****της Αποκεντρωμένης Διοίκησης Αιγαίου** |
| **ΠΡΟΣΦΟΡΑ ΤΟΥ ……………………………………………………………………………………...**[**αναγράφονται** τα στοιχεία του προσφέροντος και σε περίπτωση ένωσης οι επωνυμίες των οικονομικών φορέων που την αποτελούν, καθώς και τα απαραίτητα στοιχεία επικοινωνίας (ταχ. διεύθυνση, αριθμός τηλεφώνου, fax, e-mail)] |
| **Για την Πρόσκλησης Εκδήλωσης Ενδιαφέροντος**: «*Παροχή Υπηρεσιών Ασφαλείας (Φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου)*»**Αριθμός Πρωτ. Πρόσκλησης Εκδήλωσης Ενδιαφέροντος:** 18957/ 18.05.2020 |
| **ΤΜΗΜΑ/ΤΑ ΥΠΟΒΟΛΗΣ ΠΡΟΣΦΟΡΑΣ:** (αριθμητικά π.χ. 1, 2.. ) |
| **Αναθέτουσα Αρχή**: ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΙΓΑΙΟΥ(Ταχ. Δνση : Ακτή Μιαούλη & Μ. Μπότσαρη 2-8, 4ος όροφος, ΤΚ 18538, Πειραιάς) |
| **Καταληκτική ημερομηνία υποβολής προσφορών**: 25.05.2020, ώρα 12.00 |

Οι προσφορές υποβάλλονται σε εργάσιμες ημέρες και ώρες.

3.1 Περιεχόμενο Φακέλου Προσφοράς

Ο φάκελος της προσφοράς θα περιλαμβάνει, επί ποινή αποκλεισμού:

**α)** ***Υπεύθυνη δήλωση*** του άρθρου 8 παρ. 4 του ν. 1599/1986 (Α΄ 75) του συνημμένου **Παραρτήματος Δ**, υπογεγραμμένη είτε: α ) από τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε., I.K.E, β) από τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου όταν το νομικό πρόσωπο είναι Α.Ε, γ) από τα μέλη του Διοικητικού Συμβουλίου σε περίπτωση συνεταιρισμών.

**β**) **Έντυπο Οικονομικής προσφοράς του Παραρτήματος Γ** της παρούσας, συμπληρωμένο και υπογεγραμμένο από τον νόμιμο εκπρόσωπο και με σφραγίδα του προσφέροντος καθώς και

**γ) Υπεύθυνη δήλωση** του άρθρου 8 παρ. 4 του ν. 1599/1986 (Α΄ 75) του συνημμένου **Παραρτήματος Ε.**

υπογεγραμμένη και σφραγισμένη από τον νόμιμο εκπρόσωπο ή τον διαχειριστή.

3.2 Σύνταξη Οικονομικών Προσφορών

Οι οικονομικές προσφορές θα συντάσσονται, **με ποινή αποκλεισμού,** στο ΕΝΤΥΠΟ της ΟΙΚΟΝΟΜΙΚΗΣ ΠΡΟΣΦΟΡΑΣ του Παραρτήματος Γ της παρούσας, στο οποίο οι προσφέροντες θα αναφέρουν τα ακόλουθα στοιχεία, σύμφωνα με το Άρθρο 22 του N. 4144/2013 (ΦΕΚ 88 Α΄/18.04.2013) όπως αυτό αντικατέστησε το Άρθρο 68 του N. 3863/2010 (ΦΕΚ 115 Α΄) *«Συμβάσεις εργολαβίας εταιρειών παροχής υπηρεσιών»*:

α) Τον αριθμό των εργαζομένων που θα απασχοληθούν στην σύμβαση.

β) Τις ημέρες και τις ώρες εργασίας.

γ) Τη συλλογική σύμβαση εργασίας στην οποία τυχόν υπάγονται οι εργαζόμενοι.

δ) Το ύψος του προϋπολογισμένου ποσού που αφορά τις πάσης φύσεως νόμιμες αποδοχές αυτών των εργαζομένων.

ε) Το ύψος των ασφαλιστικών εισφορών με βάση τα προϋπολογισθέντα ποσά.

Επιπλέον του εργατικού κόστους θα πρέπει να συνυπολογίζεται ένα εύλογο και όχι μηδενικό ποσοστό του εργολαβικού κέρδους και των νόμιμων υπέρ Δημοσίου και τρίτων κρατήσεων.

Επισημαίνεται ότι το ποσό του εργολαβικού κέρδους είναι εύλογο, με τέτοιο τρόπο ώστε να καλύπτονται στοιχειωδώς οι λειτουργικές ανάγκες εκτέλεσης της υπό σύναψη σύμβασης και μην καθίσταται αυτή ζημιογόνος.

Επιπροσθέτως, υποχρεούνται να επισυνάπτουν στην προσφορά αντίγραφο της συλλογικής σύμβασης εργασίας στην οποία τυχόν υπάγονται οι εργαζόμενοι. Στην περίπτωση, όπου το καθεστώς των συλλογικών συμβάσεων εργασίας έχει μεταβληθεί, θα πρέπει να επισυναφθούν τα ισοδύναμα έγγραφα.

Ειδικότερα, οι προσφορές θα πρέπει να πληρούν τα παρακάτω:

1) Θα συντάσσονται βάσει της ισχύουσας εργατικής και ασφαλιστικής νομοθεσίας κατά την ημερομηνία υποβολής τους

2) Θα συμπεριλαμβάνουν τις δαπάνες για τις αμοιβές του προσωπικού - αναλυτική κατάσταση υπολογισμού του κόστους του προσωπικού που θα απασχοληθεί σε αποδοχές για τις βάρδιες που ζητούνται στην παρούσα πρόσκληση συμπεριλαμβανομένων των δώρων εορτών, του επιδόματος αδείας, του κόστους αντικατάστασης αδειών προσωπικού, τις ασφαλιστικές εισφορές και οποιαδήποτε άλλη απολαβή προβλέπεται από το νόμο (Πλήρης ανάλυση εργατικού κόστους τηρουμένης της νομοθεσίας).

3.2.2 Τιμές Προσφορών

Το τίμημα της προσφοράς κάθε προσφέροντος θα δοθεί με μια και μοναδική τιμή σύμφωνα με τις παρακάτω οδηγίες. Ακριβέστερα ως εξής:

* Οι τιμές των προσφορών θα εκφράζονται σε Ευρώ. Στις τιμές θα περιλαμβάνονται οι τυχόν υπέρ τρίτων κρατήσεις, ως και κάθε είδους επιβαρύνσεις, αμοιβές (τρίτων, προσωπικού, συνεργατών κ.λ.π.), την αμοιβή του Αναδόχου, καθώς και κάθε παρεχόμενη υπηρεσία του Αναδόχου προς την Α.Δ.Α. στο πλαίσιο παροχής υπηρεσιών φύλαξης, σύμφωνα με τα ειδικότερα προβλεπόμενα στην παρούσα, για το ζητούμενο διάστημα, δηλαδή για έξι (6) μήνες.
* Σε ιδιαίτερη γραμμή των ως άνω τιμών, ο προσφέρων θα αναγράφει το ποσό με το οποίο θα επιβαρύνονται αθροιστικά οι τιμές αυτές με τον ΦΠΑ. Από την Οικονομική Προσφορά πρέπει να προκύπτει με σαφήνεια το ΣΥΝΟΛΟ ΧΩΡΙΣ Φ.Π.Α. και το ΓΕΝΙΚΟ ΣΥΝΟΛΟ ΜΕ Φ.Π.Α.
* Επιτρέπονται μέχρι δύο δεκαδικά ψηφία στις αναγραφόμενες τιμές του εντύπου οικονομικής προσφοράς.

3.2.3 Τεχνική Προσφορά

Οι προσφέροντες υποχρεούνται να υποβάλλουν, **με ποινή αποκλεισμού,** **την Υπεύθυνη Δήλωση** του **Παραρτήματος Ε**, έχοντας την απόλυτη ευθύνη της ακρίβειας των στοιχείων που δηλώνουν.

**4. Ισχύς προσφορών**

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής Αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο Ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

**5. Ειδικοί όροι**

1. Η Α.Δ.Α. διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι οποίοι υποχρεούνται να τα παρέχουν.

2. Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι Ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.

3. Ο Ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

4. Η Α.Δ.Α. διατηρεί το δικαίωμα να τροποποιεί τους όρους της παρούσας και να περιορίζει ή ματαιώνει ολικά ή εν μέρει τη διαδικασία ανάθεσης. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

5. Τα δημόσια και ιδιωτικά έγγραφα, καθώς και τα αλλοδαπά δημόσια έγγραφα υποβάλλονται και γίνονται αποδεκτά, σύμφωνα με τα οριζόμενα στο άρθρο 1 του Ν.4250/2014. Ειδικότερα, δεν υφίσταται πλέον η υποχρέωση υποβολής πρωτότυπων εγγράφων, ενώ υποβάλλονται και να γίνονται αποδεκτά ευκρινή φωτοαντίγραφα αυτών που εκδόθηκαν από Δημόσιες Υπηρεσίες.

6. Με την υποβολή της προσφοράς κάθε οικονομικός φορέας αποδέχεται ότι τα γνωστοποιούμενα από μέρους του στοιχεία επικοινωνίας (ταχυδρομική διεύθυνση, αριθμός φαξ και διεύθυνση ηλεκτρονικού ταχυδρομείου) είναι αληθή και ακριβή και αναγνωρίζει την εγκυρότητα κάθε κοινοποίησης πράξεων της διαδικασίας σε αυτά ή μέσω αυτών.

7. Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

8. Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

9. Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

**6. Αξιολόγηση Προσφορών - Ανάθεση**

Το **κριτήριο ανάθεσης** είναι **η πλέον συμφέρουσα από οικονομική άποψη προσφορά βάσει της τιμής** (χαμηλότερη τιμή).

**Προσωρινός Ανάδοχος αναδεικνύεται** ο οικονομικός φορέας που έχει προσφέρει το μικρότερο ΣΥΝΟΛΙΚΟ ΚΟΣΤΟΣ δηλ. **την χαμηλότερη τιμή στο πεδίο** **α/α Γ.2:** «**Μηνιαία Αμοιβή χωρίς ΦΠΑ συμπεριλαμβανομένων των νόμιμων κρατήσεων υπέρ Δημοσίου και τρίτων**» του **ΕΝΤΥΠΟΥ ΟΙΚΟΝΟΜΙΚΗΣ ΠΡΟΣΦΟΡΑΣ του Παραρτήματος Γ'** της παρούσας Πρόσκλησης.

Η Α.Δ.Α. υποχρεούται, αμέσως μετά τη λήξη της προθεσμίας υποβολής των προσφορών, να υποβάλει γραπτό αίτημα προς τη Διεύθυνση Προγραμματισμού και Συντονισμού του Σώματος Επιθεώρησης Εργασίας για τη χορήγηση πιστοποιητικού, από το οποίο να προκύπτουν όλες οι πράξεις επιβολής προστίμου που έχουν εκδοθεί σε βάρος εκάστου των υποψήφιων εργολάβων. Το πιστοποιητικό αποστέλλεται στην Α.Δ.Α. μέσα σε δεκαπέντε (15) ημέρες από την υποβολή του αιτήματος. Σε περίπτωση άπρακτης παρέλευσης της προθεσμίας, η Α.Δ.Α. δικαιούται να προχωρήσει στη σύναψη της σύμβασης. Η Α.Δ.Α. αποκλείει από τη σύναψη της σύμβασης τις υποψήφιες εταιρείες παροχής υπηρεσιών φύλαξης σύμφωνα με τα ειδικότερα οριζόμενα της περίπτωσης γ της παραγράφου 2 του άρθρου 68 του ν. 3863/2010, όπως τροποποιήθηκε και ισχύει.

6.1 Δικαιολογητικά Ανάθεσης

Πριν την έκδοση της απόφασης ανάθεσης ο υποψήφιος Ανάδοχος υποχρεούται να προσκομίσει στην Α.Δ.Α. τα παρακάτω δικαιολογητικά, τα οποία είναι σε ισχύ:

1. Απόσπασμα/τα Ποινικού Μητρώουτων διαχειριστών στις περιπτώσεις (Ε.Π.Ε.), (Ι.Κ.Ε.) και προσωπικών εταιρειών (Ο.Ε. και Ε.Ε.), του διευθύνοντα συμβούλου και όλων των μελών του Δ.Σ. για τις Α.Ε. ή του Φυσικού Προσώπου για τις ατομικές επιχειρήσεις, με ημερομηνία έκδοσης έως τρείς (3) μήνες πριν από την υποβολή τους.Σε περίπτωση αναμονής έκδοσής τους, δύναται να προσκομιστεί υπεύθυνη δήλωση του άρθ. 8 παρ. 4 του ν. 1599/1986, στην οποία να δηλώνεται ότι ο υποψήφιος ανάδοχος δεν εμπίπτει στις διατάξεις της παρ. 1 του άρθ. 73 του ν.4412/2016).

2. Πιστοποιητικά, αρμόδιας κατά περίπτωση αρχής, ασφαλιστικής και φορολογικής ενημερότητας, εν ισχύ κατά το χρόνο υποβολής τους.

3. Πιστοποιητικό ή βεβαίωση του οικείου επαγγελματικού ή εμπορικού μητρώου, με το οποίο να πιστοποιείται αφενός η εγγραφή τους σε αυτό και αφετέρου το ειδικό επάγγελμα τους.

4. Άδεια Λειτουργίας Ιδιωτικής Επιχείρησης Παροχής Υπηρεσιών Ασφαλείας (Ι.Ε.Π.Υ.Α).

5.Πιστοποιητικό ισχύουσας εκπροσώπησης**,** έκδοσης τριάντα (30) εργάσιμων ημερών πριν την υποβολή του, για τα νομικά πρόσωπα.

6. Πιστοποιητικό από το οικείο Πρωτοδικείο της έδρας τους ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή ότι δεν έχουν υπαχθεί σε διαδικασία εξυγίανσης.

7. Ενορκη βεβαίωση του νόμιμου εκπροσώπου αυτών ενώπιον συμβολαιογράφου, περί μη επιβολής σε βάρος τους πράξης επιβολής προστίμου για παραβιάσεις της εργατικής νομοθεσίας «υψηλής» ή «πολύ υψηλής» σοβαρότητας, σύμφωνα με τα οριζόμενα της παρ. δ του άρθρου του ν. 3863/2010, όπως τροποποιήθηκε και ισχύει.

8. Ασφαλιστήριο γενικής αστικής ευθύνης.

6.2 Εγγύηση Καλής Εκτέλεσης

Πριν την υπογραφή του συμφωνητικού εγγράφου, ο Ανάδοχος είναι υποχρεωμένος να καταθέσει:

* Βεβαίωση της Ασφαλιστικής εταιρείας, ότι η εν λόγω σύμβαση φύλαξης εντάχθηκε και καλύπτεται από το ασφαλιστήριο συμβόλαιο
* Αντίγραφο του θεωρημένου από τις αρμόδιες υπηρεσίες του Υπουργείου Απασχόλησης (Σ.ΕΠ.Ε.) προγράμματος εργασίας των απασχολούμενων του και δεσμεύεται ότι σε περίπτωση τροποποίησής του θα προσκομίζει το εκάστοτε κάθε φορά ισχύον.

**7. Παραλαβή Υπηρεσιών (άρθρο 219 ν. 4412/2016)**

Οι υπηρεσίες παραλαμβάνονται τμηματικά, ανά μήνα, από τις αρμόδιες Επιτροπές Παραλαβής της Α.Δ.Α.

Οι Διευθύνσεις Α.ΚΑ.ΚΥ Βορείου και Νοτίου Αιγαίου και το Τμήμα Α.ΚΑ.Μ.Κ.Ε Κυκλάδων θα τηρούν παρουσιολόγιο, στο οποίο θα υπογράφει καθημερινά το απασχολούμενο προσωπικού.

Το παρουσιολόγιο φυλάσσεται στον χώρο εκτέλεσης της υπηρεσίας, κλείνει στο τέλος κάθε μήνα με τις σχετικές υπογραφές και υποβάλλεται στην αρμόδια Επιτροπή Παραλαβής.

Η Επιτροπή, εάν δεν διατυπώσει ελλείψεις ή παραλείψεις κατά την παραλαβή του αντικειμένου της σύμβασης συντάσσει Πρωτόκολλο Οριστικής Παραλαβής.

Αν η Επιτροπή παραλαβής κρίνει ότι οι παρεχόμενες υπηρεσίες δεν ανταποκρίνονται πλήρως προς τους όρους της σύμβασης, συντάσσει πρωτόκολλο προσωρινής παραλαβής όπου αναφέρει τις παρεκκλίσεις που διαπιστώθηκαν και γνωμοδοτεί σχετικά, σύμφωνα με τα οριζόμενα στην παρ. 3 του άρθρου 219 του ν. 4412/2016.

Ειδικότερα, στην περίπτωση που διαπιστωθεί από την επιτροπή παραλαβής ότι δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις, κατόπιν εισήγησης του ποσοστού έκπτωσης από αυτήν.

Κατά τα λοιπά εφαρμόζονται οι διατάξεις του άρθρου 219 του Ν.4412/2016.

**8. Πληρωμή Αναδόχου**

8.1 Φόροι – Κρατήσεις

Η αμοιβή του Αναδόχου υπόκειται στις κάτωθι νόμιμες κρατήσεις και παρακρατήσεις:

α- Κράτηση ύψους 0,07 % υπέρ των λειτουργικών αναγκών της ΕΑΑΔΗΣΥ, σύμφωνα με το άρθρο 375 παρ. 7 του ν. 4412/2016, επί της αξίας κάθε πληρωμής προ φόρων και κρατήσεων. Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου

β- Κράτηση ύψους 0,06 % υπέρ των λειτουργικών αναγκών της ΑΕΠΠ, σύμφωνα με το άρθρο 350 παρ. 3 του ν. 4412/2016 και τα άρθρα 2, 3 και 6 της ΚΥΑ υπ’ αρ. 1191/2017 (ΦΕΚ 969/τ.Β’/22.03.2017), επί της αξίας κάθε πληρωμής προ φόρων και κρατήσεων, επιβάλλεται δε επί της αξίας της κάθε αρχικής ή συμπληρωματικής σύμβασης Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ σε ποσοστό 20% επί του χαρτοσήμου

γ- Παρακράτηση φόρου 8% επί της καθαρής συμβατικής αξίας των υπηρεσιών, (άρθρο 64 ν. 4172/2013)

Ο Φ.Π.Α. βαρύνει την Α.Δ. Αιγαίου.

8.2 Πληρωμή Αναδόχου/ Δικαιολογητικά πληρωμής (Άρθρο 200 παρ. 5 ν. 4412/2016)

Η πληρωμή του Αναδόχου θα γίνεται σε μηνιαία βάση από τη Γ.Δ.Ο.Υ. της Α.Δ.Α με βάση τα νόμιμα δικαιολογητικά. Τα αναγκαία δικαιολογητικά πληρωμής για την εξόφληση της μηνιαίας παρασχεθείσας υπηρεσίας είναι:

1. Τιμολόγιο Παροχής Υπηρεσιών (πρωτότυπο) του Αναδόχου, για υπηρεσίες δεδουλευμένες του προηγούμενου μήνα.

2. Αντίγραφο άδειας εργασίας και ποινικό μητρώο του προσωπικού που απασχολήθηκε στην σύμβαση φύλαξης για το συγκεκριμένο χρονικό διάστημα.

Επισημαίνεται ότι κατά την πρώτη πληρωμή προσκομίζονται για όλους τους εργαζόμενους που απασχολήθηκαν στην σύμβαση φύλαξης, ενώ για τις επόμενες προσκομίζονται μόνο για τους καινούργιους και όχι για τους παλιούς.

3 Πίνακας Προσωπικού υποβεβλημένος στην Επιθεώρηση Εργασίας.

Σε περίπτωση μεταβολής προσωπικού, τροποποιητικός / συμπληρωματικός πίνακας υποβεβλημένος στην Επιθεώρηση εργασίας.

4. Μισθοδοτική κατάσταση προσωπικού που απασχολήθηκε στην σύμβαση φύλαξης υπαλλήλων του

Αναδόχου για το συγκεκριμένο χρονικό διάστημα.

4. Αντίγραφο της Αναλυτικής Περιοδικής Δήλωση (Α.Π.Δ) Ε.Φ.Κ.Α, από την οποία θα προκύπτουν όλοι οι τύποι αποδοχών για κάθε απασχολούμενο στην σύμβαση φύλαξης υπάλληλο του Αναδόχου, καθώς και το αποδεικτικό υποβολής της για το συγκεκριμένο χρονικό διάστημα.

5. Αποδεικτικό τράπεζας για την πληρωμή (απόδοση) των εισφορών της Α. Π. Δ.

6. Κάθε άλλο δικαιολογητικό που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή της δαπάνης.

Η αμοιβή του Αναδόχου επιβαρύνεται με τις νόμιμες κρατήσεις και υπόκειται σε παρακράτηση φόρου εισοδήματος, σύμφωνα με τα οριζόμενα στην προηγούμενη παράγραφο.

O Ανάδοχος με την έκδοση κάθε μηνιαίου τιμολογίου παροχής υπηρεσιών θα προσκομίζει τα ανωτέρω δικαιολογητικά πληρωμής στην έδρα της Α.Δ.Α (στον Πειραιά), τα οποία θα διαβιβάζονται στις Επιτροπές Παρακολούθησης - Παραλαβής για τον έλεγχο αυτών και την έκδοση του σχετικού Πρωτοκόλλου Οριστικής Παραλαβής.

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας Πρόσκλησης και συμπληρωματικά ο Αστικός Κώδικας.

Η παρούσα Πρόσκληση θα δημοσιευθεί στην ιστοσελίδα του Προγράμματος «ΔΙΑΥΓΕΙΑ», στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.ΔΗ.Σ) και επίσης στην ιστοσελίδα της Α.Δ.Α.

**ΜΕ ΕΝΤΟΛΗ ΣΥΝΤΟΝΙΣΤΗ Α.Δ.ΑΙΓΑΙΟΥ**

**Η ΠΡΟΪΣΤΑΜΕΝΗ ΔΙΕΥΘΥΝΣΗΣ**

 **ΕΙΡΗΝΗ ΠΕΤΡΑΚΗ**

**Συνημμένα:**

Παράρτημα Α: Πίνακες Ορίων Προϋπολογισμού και Προγραμμάτων Παρεχόμενων Υπηρεσιών

Παράρτημα Β: Υποχρεώσεις Αναδόχου- Τεχνικές Προδιαγραφές Υπηρεσιών Φύλαξης

Παράρτημα Γ: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

Παράρτημα Δ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

Παράρτημα Ε: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ ΕΚΠΡΟΣΩΠΟΥ

**ΠΑΡΑΡΤΗΜΑ Α’**

Πίνακες Ανωτάτων Ορίων Προϋπολογισμού και Προγραμμάτων Παρεχόμενων Υπηρεσιών της υπ’ αριθ. 18957/18.05.2020 Πρόσκλησης εκδήλωσης ενδιαφέροντος - υποβολής προσφορών για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου).

|  |
| --- |
| ΠΙΝΑΚΑΣ Α: **Ανώτατα Όρια Προϋπολογισμού,** ανά Τμήμα και Συνολικά |
| **α/α** | **ΠΟΛΗ / ΤΜΗΜΑ** | **ΥΠΗΡΕΣΙΑ**  | **ΔΙΕΥΘΥΝΣΗ** | **Προϋπολογισμός (προ Φ.Π.Α.)** | **Προϋπολογισμός (με Φ.Π.Α.)** |
| 1 | **ΜΥΤΙΛΗΝΗ** | Διεύθυνση Αστικής Κατάστασης, Μετανάστευσης & Κοινωνικών Υποθέσεων Βορείου Αιγαίου | Σμύρνης 1 | **5.328** | 6.607 |
| 2 | **ΡΟΔΟΣ** | Διεύθυνση Αστικής Κατάστασης, Μετανάστευσης & Κοινωνικών Υποθέσεων Νοτίου Αιγαίου | Ηρώων Πολυτεχνείου 28-30 | **4.800** | 5.952 |
| 3 | **ΕΡΜΟΥΠΟΛΗ** | Τμήμα Αστικής Κατάστασης, Μετανάστευσης &Κοινωνικής Ένταξης Ν. Κυκλάδων  | Επτανήσου 35 | **6.000** | 7.440 |
| ΣΥΝΟΛΙΚΗ ΑΞΙΑ  | **16.128** | 19.999 |

|  |
| --- |
| ΠΙΝΑΚΑΣ Β: Πρόγραμμα Παρεχόμενων Υπηρεσιών |
| **Α/Α**  | **ΤΜΗΜΑ** | **ΟΡΓΑΝΙΚΗ ΜΟΝΑΔΑ****(ΤΟΠΟΣ ΠΑΡΟΧΗΣ ΥΠΗΡΕΣΙΑΣ)** | **ΕΛΑΧΙΣΤΟΣ ΑΡΙΘΜΟΣ ΠΡΟΣΩΠΙΚΟΥ**  | **ΕΛΑΧΙΣΤΟΣ ΑΡΙΘΜΟΣ ΩΡΩΝ ΗΜΕΡΗΣΙΑΣ ΑΠΑΣΧΟΛΗΣΗΣ** | **ΣΥΧΝΟΤΗΤΑ ΚΑΘΑΡΙΣΜΟΥ****(ημέρες ανά εβδομάδα)** |
| 1 | **ΜΥΤΙΛΗΝΗ** | Δ/νση Αστ. Κατ/σης, Μεταν/σης & Κοιν. Υποθέσεων Β. Αιγαίου - Σμύρνης 1 (συν. επιφάνειας περίπου 230 τ.μ.) | 1 | 6 | 4 |
| 2 | **ΡΟΔΟΣ** | Δ/νση Αστ .Κατ/σης Μεταν/σης & Κοιν. Υποθέσεων Ν. Αιγαίου - Ηρώων Πολυτεχνείου 28-30 (συνολικής επιφάνειας αθροιστικά περίπου 450 τ.μ.), | 1 | 6 | 4 |
| 3 | **ΕΡΜΟΥΠΟΛΗ** | Τμήμα Αστ. Κατάστασης, Μεταν/σης & Κοιν. Ένταξης Ν. Κυκλάδων - Επτανήσου 35 (συνολικής επιφάνειας αθροιστικά περίπου 1089 τ.μ.) | 1 | 6 | 5 |

**ΠΑΡΑΡΤΗΜΑ Β:**

ΥΠΟΧΡΕΩΣΕΙΣ ΑΝΑΔΟΧΟΥ- ΤΕΧΝΙΚΕΣ ΠΡΟΔΙΑΓΡΑΦΕΣ ΥΠΗΡΕΣΙΩΝ ΦΥΛΑΞΗΣ της υπ’ αριθ. 18957/18.05.2020 Πρόσκλησης εκδήλωσης ενδιαφέροντος - υποβολής προσφορών για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου).

**Α. ΓΕΝΙΚΕΣ ΑΠΑΙΤΗΣΕΙΣ-ΥΠΟΧΡΕΩΣΕΙΣ ΑΝΑΔΟΧΟΥ**

1. Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Ειδικότερα, ως προς την εθνική εργατική και κοινωνικοασφαλιστική νομοθεσία, η ανάδοχος υποχρεούται να τηρεί όλους τους Ελληνικούς Νόμους τους σχετικούς με την εργασία (Εργατική Νομοθεσία) και τις διατάξεις για αμοιβές, και με τη ρητή υποχρέωση να καταβάλει τις νόμιμες αποδοχές στους εργαζόμενους οι οποίες σε καμία περίπτωση δεν μπορεί να είναι κατώτερες των προβλεπόμενων από τις οικίες Συλλογικές Συμβάσεις Εργασίας, στις οποίες τυχόν υπάγονται οι εργαζόμενοι, να τηρεί το νόμιμο ωράριο εργασίας, ως και τις νόμιμες ασφαλιστικές καλύψεις, τους όρους υγιεινής και ασφάλειας των εργαζομένων, τις λοιπές κοινωνικές παροχές, αποζημιώσεις, φόρους, κ.λ.π., θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει απ’ αυτές. Επίσης υποχρεούται να εκπληρώνει όλες της τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο.

2. Στην Αναθέτουσα Αρχή παρέχεται η δυνατότητα για έλεγχο των ανωτέρω μέσω των ασφαλιστικών ταμείων κ.λ.π. Σε περίπτωση δε που διαπιστωθεί παράβαση των παραπάνω αναφερόμενων όρων παρέχεται το δικαίωμα στην αναθέτουσα αρχή να καταγγείλει μονομερώς τη σύμβαση.

3. Ο Ανάδοχος υποχρεούται να διαθέτει (1) επόπτη, για την επίβλεψη της σύμβασης και επικοινωνία με αρμόδια όργανα της Αναθέτουσας Αρχής τον/την οποίο/α θα γνωστοποιήσει σε αυτήν.

4. Ο Ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστική και μόνη υπεύθυνη ποινικά και αστικά για κάθε ατύχημα που ήθελε συμβεί στο προσωπικό του.

5. Ο Ανάδοχος υποχρεούται στην παροχή στο προσωπικό του των νομίμων αδειών, αναπαύσεων και να καλύπτει τα κενά από ασθενείς ή αδικαιολόγητες απουσίες για την εκπλήρωση των αναλαμβανομένων με την παρούσα υποχρεώσεών του έναντι της Αναθέτουσας Αρχής.

6. Η κατάθεση της προσφοράς συνεπάγεται εκ μέρους των προσφερόντων την πλήρη αποδοχή των όρων της παρούσης. Περαιτέρω λεπτομέρειες που αφορούν στις υποχρεώσεις του Αναδόχου, στον τρόπο εκτέλεσης της παροχής υπηρεσίας και στον τρόπο πληρωμής θα περιγραφούν στη σύμβαση μεταξύ Αναδόχου και Αναθέτουσας Αρχής.

7. Ο Ανάδοχος δύναται να επισκεφτεί τους χώρους των προς φύλαξη κτιρίων, ελέγξει τις εγκαταστάσεις και βεβαιωθεί ότι πληρούν όλες τις προϋποθέσεις για απρόσκοπτη, αποτελεσματική και ασφαλή εργασία του προσωπικού του, σε περίπτωση δε ατυχήματος θα είναι ο μόνος υπεύθυνος.

8. Ο Ανάδοχος έχει την υποχρέωση να εξασφαλίζει ανελλιπώς το συμφωνημένο αριθμό προσωπικού για τη φύλαξη των αντίστοιχων εγκαταστάσεων και να αναπληρώνει χωρίς καθυστέρηση τους υπαλλήλους του που απουσιάζουν για οποιοδήποτε λόγο (άδεια, ασθένεια κ.λπ.). Σε περίπτωση ασθένειας κατά την ώρα της υπηρεσίας τους ή αν τυχόν κριθούν ακατάλληλοι από την Αναθέτουσα Αρχή, θα υπάρχει δυνατότητα άμεσης αντικατάστασης από συναδέλφους τους, έχοντας την σχετική όμοια επαγγελματική ιδιότητα, ασφάλιση και προσόντα.

9. Ο Ανάδοχος υποχρεούται να τηρεί σχολαστικά την εργατική νομοθεσία, δηλ. ιδίως την καταβολή των νόμιμων αποδοχών, την τήρηση του νόμου ωραρίου, ασφαλιστική κάλυψη, όρους υγιεινής και ασφάλειας των εργαζομένων. Σε περίπτωση που διαπιστωθεί μη τήρηση, μερικώς ή συνολικά των ανωτέρω η Αναθέτουσα Αρχή καταγγέλλει τη σύμβαση. Ο Ανάδοχος πρέπει να έχει αναρτημένη κατάσταση προσωπικού θεωρημένη από την Επιθεώρηση Εργασίας σε εμφανές σημείο στο φυλασσόμενο κτίριο.

10. Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης.

11. Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημιάς, φθοράς ή βλάβης σε πράγματα και εγκαταστάσεις της Αναθέτουσας Αρχής και είναι υπεύθυνος για την αποκατάσταση κάθε είδους ζημιάς, φθοράς ή βλάβης που θα προκληθεί στο προσωπικό ή σε πράγματα και εγκαταστάσεις της Αναθέτουσας Αρχής που θα προκληθούν από πράξεις ή παραλείψεις των υπαλλήλων του ή τρίτων κατά την εκτέλεση της σύμβασης.

12. Κατά τη διάρκεια της σύμβασης αλλά και μετά το πέρας αυτής το προσωπικό φύλαξης και γενικότερα ο Ανάδοχος, έχουν υποχρέωση τήρησης του απορρήτου σχετικά με όσα περιέχονται σε γνώση τους (έγγραφα στοιχεία, σχέδια κατόψεων και κάθε άλλου είδους πληροφορίες) και αφορούν την Αναθέτουσα Αρχή ή τις δραστηριότητές της. Σε περίπτωση που αποδειχθεί η μη τήρηση του απορρήτου η Αναθέτουσα Αρχή μπορεί να ζητήσει αποζημίωση και να λύσει τη σύμβαση μονομερώς.

13. Ο Ανάδοχος υποχρεούται να συμμορφώνεται με όλες τις υποχρεώσεις τις απορρέουσες από την κείμενη νομοθεσία αναφορικά με τη λειτουργία των Ι.Ε.Π.Υ.Α. Ενδεικτικά υποχρεούται να τηρεί τα προβλεπόμενα στις διατάξεις του ν. 2518/1997 (ΦΕΚ Α’/164) «Προϋποθέσεις λειτουργίας ΙΕΠΥΑ. Προσόντα και υποχρεώσεις του προσωπικού αυτών και άλλες διατάξεις», όπως αυτές αντικαταστάθηκαν με τον ν. 3707/2008 (ΦΕΚ Α/209), τα οριζόμενα στην ΚΥΑ1016/109/151-α’/2009 περί καθορισμού των τεχνικών προδιαγραφών των προστατευτικών μέσων του προσωπικού ασφαλείας των Ι.Ε.Π.Υ.Α., καθώς και κάθε άλλη σχετική διάταξη.

Σε περίπτωση που το προσωπικό του χρησιμοποιεί στολή θα πρέπει αυτή να διαθέτει αντίστοιχη έγκριση.

14. Ο Ανάδοχος και το προσωπικό ασφαλείας που θα χρησιμοποιήσει κατά την εκτέλεση της σύμβασης, δεν έχουν καμία απολύτως σχέση εξαρτημένης εργασίας με την Αναθέτουσα Αρχή, οι δε μισθοί και αμοιβές τους, καθώς και οποιεσδήποτε άλλες υποχρεώσεις (δώρο Χριστουγέννων, αποζημίωση υπερωριακής απασχόλησης ή οποιαδήποτε άλλη αμοιβή, εισφορές κλπ), οι οποίες επιβάλλονται από την εργατική και ασφαλιστική νομοθεσία, βαρύνουν αποκλειστικά την Ανάδοχο, ο οποίος είναι ο μόνος υπεύθυνος έναντι αυτών με τους οποίους συνδέεται με εργασιακή ή άλλη σχέση καθώς και έναντι τρίτων εξ’ αφορμής των σχέσεων αυτών.

**Β. ΤΕΧΝΙΚΕΣ ΠΡΟΔΙΑΓΡΑΦΕΣ**

1. ΠΕΡΙΓΡΑΦΗ ΤΟΥ ΚΤΙΡΙΟΥ ΕΠΙ ΤΗΣ ΣΜΥΡΝΗΣ 1 - ΜΥΤΙΛΗΝΗ:

Το κτίριο έχει μία κεντρική είσοδο και η υπηρεσία στεγάζεται στον δεύτερο όροφο.

Σε αυτό το κτίριο υπάρχει αρκετά μεγάλη προσέλευση επισκεπτών. Ο Ανάδοχος θα έρθει σε συνεννόηση με την αρμόδια Διεύθυνση Α.ΚΑ.Μ.Κ.Υ Β.Α για τον εμπιστευτικό σχεδιασμό της τακτικής της φύλαξης και την αλληλοενημέρωση. Η φύλαξη θα γίνεται ως εξής:

|  |
| --- |
| **ΚΤΙΡΙΟ ΕΠΙ ΤΗΣ**  **ΣΜΥΡΝΗΣ 1 - ΜΥΤΙΛΗΝΗ : 01/06/2020 - 30/11/2020** |
| ΗΜΕΡΕΣ | ΩΡΕΣ ΒΑΡΔΙΩΝ | ΩΡΕΣ | ΑΤΟΜΑ |
| ΔΕΥΤΕΡΑ-ΠΕΜΠΤΗ (ΕΚΤΟΣ ΑΡΓΙΩΝ) |  |  |
| 105 | ΠΡΩΪ (08:00-14:00) | 6 | 1 |
| **ΣΥΝΟΛΟ ΩΡΩΝ : 630** |

2. ΠΕΡΙΓΡΑΦΗ ΤΟΥ ΚΤΙΡΙΟΥ ΕΠΙ ΤΗΣ ΗΡΩΩΝ ΠΟΛΥΤΕΧΝΕΙΟΥ 28-30 - ΡΟΔΟΣ:

Το κτίριο έχει μία κεντρική είσοδο και η υπηρεσία στεγάζεται στον δεύτερο όροφο.

Σε αυτό το κτίριο υπάρχει αρκετά μεγάλη προσέλευση επισκεπτών. Ο Ανάδοχος θα έρθει σε συνεννόηση με την αρμόδια Α.ΚΑ.Μ.Κ.Υ Ν.Α για τον εμπιστευτικό σχεδιασμό της τακτικής της φύλαξης και την αλληλοενημέρωση. Η φύλαξη θα γίνεται ως εξής:

|  |
| --- |
| **ΚΤΙΡΙΟ ΕΠΙ ΤΗΣ** **ΗΡΩΩΝ ΠΟΛΥΤΕΧΝΕΙΟΥ 28-30 - ΡΟΔΟΣ: 01/06/2020 - 30/11/2020** |
| ΗΜΕΡΕΣ | ΩΡΕΣ ΒΑΡΔΙΩΝ | ΩΡΕΣ | ΑΤΟΜΑ |
| ΔΕΥΤΕΡΑ-ΠΕΜΠΤΗ (ΕΚΤΟΣ ΑΡΓΙΩΝ) |  |  |
| 105 | ΠΡΩΪ (08:00-14:00) | 6 | 1 |
| **ΣΥΝΟΛΟ ΩΡΩΝ: 630** |

3. ΠΕΡΙΓΡΑΦΗ ΤΟΥ ΚΤΙΡΙΟΥ ΕΠΙ ΤΗΣ ΕΠΤΑΝΗΣΟΥ 35 - ΕΡΜΟΥΠΟΛΗ ΣΥΡΟΥ:

Το κτίριο έχει δύο εισόδους: μία από την πλευρά του παραλιακού δρόμου και μία επί της οδού Επτανήσου 35, στο ισόγειο της οποίας στεγάζεται το Τμήμα Α.ΚΑ.Μ.Κ.Ε. Κυκλάδων όπου θα παρέχονται οι υπηρεσίες φύλαξης.

Σε αυτό το κτίριο υπάρχει αρκετά μεγάλη προσέλευση επισκεπτών. Ο Ανάδοχος θα έρθει σε συνεννόηση με τη αρμόδια Τμήμα Α.ΚΑ.Μ.Κ.Ε. Κυκλάδων για τον εμπιστευτικό σχεδιασμό της τακτικής της φύλαξης και την αλληλοενημέρωση.

Η φύλαξη θα γίνεται ως εξής:

|  |
| --- |
| **ΚΤΙΡΙΟ ΕΠΙ ΤΗΣ** **ΕΠΤΑΝΗΣΟΥ 35 - ΕΡΜΟΥΠΟΛΗ ΣΥΡΟΥ : 01/06/2020 - 30/11/2020** |
| ΗΜΕΡΕΣ | ΩΡΕΣ ΒΑΡΔΙΩΝ | ΩΡΕΣ | ΑΤΟΜΑ |
| ΔΕΥΤΕΡΑ-ΠΑΡΑΣΚΕΥΗ (ΕΚΤΟΣ ΑΡΓΙΩΝ) |  |  |
| 131 | ΠΡΩΪ (08:00-14:00) | 6 | 1 |
| **ΣΥΝΟΛΟ ΩΡΩΝ: 786** |

**Γ. ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ ΑΣΦΑΛΕΙΑΣ ΚΑΙ ΑΝΑΔΟΧΟΥ**

* Έλεγχος των εισερχομένων και εξερχομένων ατόμων.
* Κατά τις ώρες εργασίας θα λαμβάνει τέτοιες θέσεις ώστε να ελέγχει οπτικά ολόκληρο το χώρο εισόδου, θα εντοπίζει και παρακολουθεί καταστάσεις που δεν είναι συνήθεις και επεμβαίνει την κατάλληλη στιγμή για να τις αντιμετωπίσει.
* Περιοδικός έλεγχος των κοινοχρήστων χώρων, κλιμακοστασίων και ανελκυστήρων .
* Έλεγχος και φύλαξη του χώρου στάθμευσης οχημάτων καθώς και των οχημάτων που σταθμεύουν έξω από το κτίριο.
* Έλεγχος των συστημάτων ασφαλείας και σε περίπτωση βλάβης ενδιαφέρονται για την αποκατάστασή τους, ενημερώνοντας τον αρμόδιο υπάλληλο.
* Σε περίπτωση που διαπιστώνεται η παραμονή ατόμων μη εχόντων εργασία ή ύπαρξη υπόπτων αντικειμένων θα ειδοποιείται η Υπηρεσία.
* Κατά την λήξη του ωραρίου εργασίας οι φύλακες θα ελέγχουν τους χώρους για να διαπιστώσουν ότι δεν παρέμεινε σε αυτούς κανένα ξένο άτομο και δεν αφέθηκαν ξένα αντικείμενα που μπορεί να είναι επικίνδυνα.
* Σε περίπτωση πυρκαγιάς οι φύλακες υποχρεούνται να ειδοποιούν πάραυτα την Πυροσβεστική Υπηρεσία, και να χρησιμοποιούν τα πυροσβεστικά μέσα της Αναθέτουσας Αρχής, το χειρισμό και τη θέση των οποίων θα έχουν φροντίσει να γνωρίζουν πολύ καλά.
* Οι φύλακες θα είναι εξοπλισμένοι με ειδικό σύστημα που επιτρέπει την άμεση μετάδοση σήματος κινδύνου σε περίπτωση ανάγκης.
* Οι φύλακες θα προσέρχονται για ανάληψη υπηρεσίας την κανονική ώρα, θα φροντίζουν για την άριστη εκτέλεση των καθηκόντων τους κατά τη διάρκεια της υπηρεσίας τους.
* Οι φύλακες θα παρακολουθούν, επιλαμβάνονται και αναφέρουν αμέσως στο κέντρο ελέγχου κάθε υπόνοια, ανωμαλία ή ύποπτη κατάσταση που υποπίπτει στην αντίληψή τους.
* Οι φύλακες κατά την διάρκεια της υπηρεσίας τους δε θα ασχολούνται με θέματα άσχετα προς αυτή (συζητήσεις, ανάγνωση εντύπων, μουσική, χρήση οινοπνευματωδών ποτών κ.α.).
* Σε περίπτωση συμβάντος, ο φύλακας θα συντάσσει αναφορά συμβάντων εις διπλούν και θα παραδίδει το ένα αντίγραφο στην αρμόδια επιτροπή παραλαβής υπηρεσιών.
* Το προσωπικό ασφαλείας κατά τη διάρκεια άσκησης των καθηκόντων του θα είναι εφοδιασμένο με ειδικό δελτίο ταυτότητας και ειδικό διακριτικό σήμα όπως ορίζει ο Ν. 2518/97 ( ΦΕΚ 164/21-8-1997 ).
* Οι φύλακες θα φορούν στολή σε άριστη κατάσταση που θα τους χορηγείται από τον Ανάδοχο και θα είναι καθαροί, ευπρεπείς και ευγενείς.
* Οι φύλακες θα πρέπει να έχουν λευκό ποινικό μητρώο και να είναι γνώστες της ελληνικής γλώσσας.
* Το προσωπικό του Αναδόχου που θα αναλάβει τη φύλαξη του κτιρίου, πρέπει να είναι άριστα εκπαιδευμένο και να διαθέτει τον απαραίτητο εξοπλισμό και οτιδήποτε κρίνεται απαραίτητο για την ασφαλή φύλαξη του κτιρίου.
* Ο Ανάδοχος θα ασκεί συχνούς ελέγχους στους φύλακες του κατά την άσκηση των καθηκόντων τους και θα συντονίζει τις ενέργειές τους.
* Ο Ανάδοχος είναι καθ’ ολοκληρίαν υπεύθυνος για κλοπή και κάθε είδους δολιοφθορά που ήθελε συμβεί στο κτίριο.
* Επίσης θα πρέπει αφ’ ενός μεν, να διαθέτει κέντρο ελέγχου και συντονισμού που θα λειτουργεί καθ’ όλη τη διάρκεια της φύλαξης και με το οποίο θα βρίσκονται σε συνεχή επικοινωνία οι φύλακες, αφ’ ετέρου δε, να έχει τη δυνατότητα να επέμβει με δικά του μέσα (αυτοκίνητα, μηχανές) σε τυχόν κάλεσμα των φυλάκων του κτιρίου για βοήθεια σε περίπτωση ανάγκης.

**ΠΑΡΑΡΤΗΜΑ Γ**

ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αριθ. 18957/18.05.2020 Πρόσκλησης εκδήλωσης ενδιαφέροντος - υποβολής προσφορών για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου).

**ΕΠΩΝΥΜΙΑ ΠΡΟΣΦΕΡΟΝΤΟΣ:**

**ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:**

**ΤΗΛΕΦΩΝΑ/ ΦΑΞ/ Ε-ΜΑΙL:**

**ΑΦΜ-Δ.Ο.Υ:**

**ΝΟΜΙΜΟΣ ΕΚΠΡΟΣΩΠΟΣ:**

**Α.Δ.Τ (Νόμιμου Εκπροσώπου):**

Αφού έλαβα γνώση των ορών της πρόσκλησης για την **παροχή υπηρεσιών ασφαλείας (φύλαξης)**, δηλώνω ότι τους αποδέχομαι πλήρως χωρίς επιφύλαξη και υποβάλλω την παρακάτω προσφορά για **το 6μηνο 01/06/2020 έως και 30/11/2020:**

**ΣΥΝΟΛΟ (ΧΩΡΙΣ ΦΠΑ)** ΟΛΟΓΡΑΦΩΣ:

 ΑΡΙΘΜΗΤΙΚΩΣ:

 ΠΟΣΟ ΑΝΑΛΟΓΟΥΝΤΟΣ ΦΠΑ (24%):

**ΓΕΝΙΚΟ ΣΥΝΟΛΟ (ΜΕ ΦΠΑ)\*** ΟΛΟΓΡΑΦΩΣ:

 ΑΡΙΘΜΗΤΙΚΩΣ:

Ημερομηνία ………………………………

Υπογραφή- Σφραγίδα

|  |
| --- |
| 1. **ΥΠΟΔΕΙΓΜΑ**

**ΑΝΑΛΥΣΗΣ ΟΙΚΟΝΟΜΙΚΗΣ ΠΡΟΣΦΟΡΑΣ** |
| **Αριθμός εργαζομένων που θα απασχοληθούν:** |  |
| **Ημέρες εργασίας/εβδομάδα και Ώρες** **εργασίας/ημέρα:** |  |
| **Συλλογική Σύμβαση Εργασίας στην οποία τυχόν** **υπάγονται οι εργαζόμενοι** **(να επισυναφθεί** **αντίγραφο):** |  |
| **ΟΙΚΟΝΟΜΙΚΗ ΠΡΟΣΦΟΡΑ** |
| **Α. Μηνιαίο Εργατικό Κόστος για το σύνολο των εργαζομένων που θα απασχοληθούν** |
| **ΠΕΡΙΓΡΑΦΗ** | **ΠΟΣΟ****(Μηνιαίως σε €)** | ΠΑΡΑΤΙΘΕΝΤΑΙ ΑΝΑΛΥΤΙΚΑ ΟΙ ΥΠΟΛΟΓΙΣΜΟΙ ΠΟΥ ΠΡΑΓΜΑΤΟΠΟΙΗΘΗΚΑΝ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΕΝ ΛΟΓΩ ΠΟΣΟΥ (σε περίπτωση μη επάρκειας χώρου να παρατεθούν στο τέλος του παρόντος πίνακα) |
| **Α.** ΜΙΚΤΕΣ αποδοχές εργαζομένων (καθαρές αποδοχές + ασφαλιστικές εισφορές εργαζομένων) |  |  |
| **Β.** ΜΙΚΤΕΣ αποδοχές για: | Δώρο Χριστουγέννων |  |  |
| Δώρο Πάσχα |  |  |
| Επίδομα Αδείας |  |  |
| Κόστος Αντικατάστασηςεργαζομένου σε άδεια |  |  |
| **Γ.** Ασφαλιστικές εισφορές εργοδότη για τα ανωτέρω ποσά (Α και Β) |  |  |
| **Δ.** Εισφορά υπέρ Ειδικού Λογαριασμού Παιδικών Κατασκηνώσεων (Ε.Λ.Π.Κ.) *[(αριθμός εργαζομένων* *που θα απασχοληθούν x ποσό εισφοράς/εργαζόμενο)* */ 12 μήνες]* |  |  |
| **Ε.** Συνολικό εργατικό κόστος (Α+Β+Γ+Δ) |  |  |
| **Β. ΛΟΙΠΑ** |
| **ΠΕΡΙΓΡΑΦΗ** | **ΠΟΣΟ** |
| **ΣΤ**. Διοικητικό κόστος παροχής των υπηρεσιών (Μηνιαίο) |  |
| **Ζ**. Κόστος Αναλωσίμων (μηνιαίο) |  |
| **Η**. Εργολαβικό κέρδος (μηνιαίο) |  |
| **Γ. ΑΜΟΙΒΗ ΑΝΑΔΟΧΟΥ** |
| **ΠΕΡΙΓΡΑΦΗ** | **ΠΟΣΟ** |
| **Μηνιαία αμοιβή αναδόχου χωρίς ΦΠΑ** **(Ε+ΣΤ+Ζ+Η) \*** |  |
| 1. Μηνιαίες νόμιμες κρατήσεις υπέρ Δημοσίου και τρίτων (0,07% επί της συμβατικής αξίας εκτός Φ.Π.Α. υπέρ Ενιαίας Ανεξάρτητης Αρχής Δημοσίων Συμβάσεων, 0,06% επί της συμβατικής αξίας εκτός Φ.Π.Α. υπέρ Αρχής Εξέτασης ΠροδικαστικώνΠροσφυγών, πλέον του νομίμου τέλος χαρτοσήμου 3% και της επ' αυτού 20% εισφοράς υπέρ ΟΓΑ) (Συνολικό ποσοστό 0,13468% επί της ανωτέρω μηνιαίας αμοιβής αναδόχου χωρίς ΦΠΑ) |  |
| **2. Μηνιαία Αμοιβή χωρίς ΦΠΑ συμπεριλαμβανομένων των νόμιμων κρατήσεων υπέρ Δημοσίου και τρίτων** |  |
| 3. Συνολική αμοιβή χωρίς ΦΠΑ συμπεριλαμβανομένων των νόμιμων κρατήσεων υπέρ Δημοσίου και τρίτων για έξι (6) μήνες |  |
| ΦΠΑ 24% |  |
| 4. Συνολική αμοιβή αναδόχου με ΦΠΑ συμπεριλαμβανομένων των νόμιμων κρατήσεων υπέρ Δημοσίου και τρίτων για έξι (6) μήνες |  |

|  |
| --- |
| 2. ΣΤΟΙΧΕΙΑ ΕΡΓΑΖΟΜΕΝΩΝ ΒΑΣΕΙ ΤΩΝ ΟΠΟΙΩΝ ΥΠΟΛΟΓΙΣΤΗΚΕ ΤΟ ΕΡΓΑΤΙΚΟ ΚΟΣΤΟΣ |
| Α/Α ΕΡΓΑΖΟΜΕΝΩΝ | ΤΡΙΕΤΙΕΣ ΠΡΟΫΠΗΡΕΣΙΑΣ |
|  |  |
|  |  |
|  |  |

**\*Η προσφερόμενη τιμή ΔΕΝ δύναται να υπερβαίνει το ύψος της προϋπολογισθείσας δαπάνης**

**ΠΑΡΑΡΤΗΜΑ Δ**

ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ της υπ’ αριθ. 18957/18.05.2020 Πρόσκλησης εκδήλωσης ενδιαφέροντος - υποβολής προσφορών για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου).

ΥΠΕΥΘΥΝΗ ΔΗΛΩΣΗ

**(άρθρο 8 Ν. 1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ. ....................................................................................ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΙΓΑΙΟΥ** |
| Ο – Η Όνομα: |  | Επώνυμο: |  |
| Όνομα και ΕπώνυμοΠατέρα: |  |
| Όνομα και ΕπώνυμοΜητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός ΔελτίουΤαυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ.Ταχυδρομείου(Εmail): |  |

Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

**Α.** Δεν υπάρχει εις βάρος μου αμετάκλητη καταδικαστική απόφαση για κάποιο από τα παρακάτω:

* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

**Β.** Δεν έχω διαπράξει σοβαρό επαγγελματικό παράπτωμα.

Ημερομηνία: / /

**Ο Δηλών**

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. (2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με

φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα

**ΠΑΡΑΡΤΗΜΑ Ε:**

ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ ΕΚΠΡΟΣΩΠΟΥ της υπ’ αριθ. 18957/18.05.2020 Πρόσκλησης εκδήλωσης ενδιαφέροντος - υποβολής προσφορών για την παροχή υπηρεσιών ασφαλείας (φύλαξης) στα κτήρια στέγασης των υπηρεσιών Α.ΚΑ.Μ.Κ.Υ Βορείου (Μυτιλήνη) και Νοτίου Αιγαίου (Ρόδος) καθώς και Α.ΚΑ.Μ.Κ.Ε. Κυκλάδων (Ερμούπολη Σύρου).

ΥΠΕΥΘΥΝΗ ΔΗΛΩΣΗ

 **(άρθρο 8 Ν. 1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ. ....................................................................................ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΙΓΑΙΟΥ** |
| Ο – Η Όνομα: |  | Επώνυμο: |  |
| Όνομα και ΕπώνυμοΠατέρα: |  |
| Όνομα και ΕπώνυμοΜητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός ΔελτίουΤαυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ.Ταχυδρομείου(Εmail): |  |

Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

Ως νόμιμος εκπρόσωπος/ διαχειριστής της εταιρείας με την επωνυμία **«*…………………………….…*»** και το διακριτικό τίτλο **« ..........................»** που εδρεύει στην ……………………….…., στην οδό ………………..……., Τ.Κ. ………….. με Α.Φ.Μ.: ……………………….…., Δ.Ο.Υ.: ........................... δηλώνω ότι:

1. αποδέχομαι τους όρους της παρούσας πρόσκλησης με την υποβολή της προσφοράς,

2. οι υπηρεσίες ασφάλειας (φύλαξης) που θα παρασχεθούν πληρούν τις (τεχνικές) προδιαγραφές όπως αυτές ορίζονται στο ΠΑΡΑΡΤΗΜΑ Β: ΥΠΟΧΡΕΩΣΕΙΣ ΑΝΑΔΟΧΟΥ- ΤΕΧΝΙΚΕΣ ΠΡΟΔΙΑΓΡΑΦΕΣ ΥΠΗΡΕΣΙΩΝ ΦΥΛΑΞΗΣ της παρούσας πρόσκλησης καθώς και τους λοιπούς όρους της υπό ανάθεση σύμβασης,

3. η ανωτέρω εταιρεία δεν τελεί υπό πτώχευση, δεν έχει υπαχθεί σε διαδικασία εξυγίανσης ή ειδικής εκκαθάρισης, δεν τελεί υπό αναγκαστική διαχείριση από εκκαθαριστή ή από το δικαστήριο, δεν έχει υπαχθεί σε διαδικασία πτωχευτικού συμβιβασμού και δεν έχει αναστείλει τις επιχειρηματικές δραστηριότητες,

4. έχουν εκπληρωθεί όλες οι υποχρεώσεις της ανωτέρω εταιρείας όσον αφορά την καταβολή φόρων και εισφορών κοινωνικής ασφάλισης,

5. η ανωτέρω εταιρεία τηρεί τις υποχρεώσεις της που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, βάσει των οριζόμενων στην παρ. 4 περ. θ του άρθρου 73 του Ν.4412/2016,

6. δεν έχει διαπράξει σοβαρό επαγγελματικό παράπτωμα,

7. η ανωτέρω εταιρεία πληροί τα κριτήρια επιλογής- απαιτήσεις συμμετοχής στην παρ. 2.2 και,

8. αναλαμβάνω την υποχρέωση προσκόμισης των αναφερόμενων δικαιολογητικών ανάθεσης στην ανωτέρω πρόκληση ως απόδειξη της μη συνδρομής των λόγων αποκλεισμού του άρθρου 73 του ν. 4412/2018 και των ειδικότερα οριζόμενων στην παρούσα πρόσκληση, καθώς και της εκπλήρωσης των εν λόγω κριτηρίων επιλογής,

9. δεν έχει επιβληθεί στην ανωτέρω εταιρεία η ποινή αποκλεισμού από διαγωνισμούς και γενικότερα από τη σύναψη δημοσίων συμβάσεων.

Ημερομηνία: / /

**Ο Δηλών- Εξουσιοδοτών**

(Σφραγίδα & Υπογραφή) (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8

τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα